CELEX: 62012TN0235
Language: bg
Date: 2012-05-29 00:00:00
Title: Дело T-235/12: Жалба, подадена на 29 май 2012 г. — CEDC International/СХВП — Underberg (Форма на стръкче трева в бутилка)

11.8.2012   
            
            
               BG
            
            
               Официален вестник на Европейския съюз
            
            
               C 243/23
            
         Жалба, подадена на 29 май 2012 г. — CEDC International/СХВП — Underberg (Форма на стръкче трева в бутилка)
   (Дело T-235/12)
   2012/C 243/41
   Език на жалбата: английски
   
      Страни
   
   
      Жалбоподател: CEDC International sp. z o.o. (Варшава, Полша) (представител: M. Siciarek, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Underberg AG (Dietlikon, Швейцария)
   
      Искания на жалбоподателя
   
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки, дизайни и модели) от 26 март 2012 г. по преписка R 2506/2010-4;
            
         
               —
            
            
               да осъди СХВП да заплати съдебните разноски по настоящото производство.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: фигуративна марка с описанието „предмет на марката е зелено-кафяво стръкче трева в бутилка, а дължината на стръкчето трева е приблизително три-четвърти от височината на бутилката“, за стоки от клас 33 — заявка за марка на Общността № 33266
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който е направено позоваване в подкрепа на възражението: френска регистрация № 95588457 на триизмерна марка, изобрамяваща бутилка със стръкче трева, за стоки от клас 33; германска регистрация № 39848553 на марка; полска регистрация № 62018 на марка; полска регистрация № 62081 на марка за стоки от клас 33; полска регистрация № 85811 на стоки от клас 33; японска регистрация № 2092826 на марка за стоки от клас 28; френска регистрация № 98746752 на триизмерна марка, представляваща бутилка със стрък трева, за стоки от клас 33; нерегистрирана марка, използвана в търговията в Германия във връзка с „vodka“
   
      Решение на отдела по споровете: отхвърля изцяло възражението.
   
      Решение на апелативния състав: отхвърля жалбата.
   
      Изложени правни основания:
   
   
               —
            
            
               нарушение на принципа на законосъобразност;
            
         
               —
            
            
               нарушение на член 15, параграф 1, буква a) от Регламент № 207/2009 на Съвета и на правило 22, параграф 3 от Регламент № 2868/95 на Комисията и следователно, нарушение и на член 8, параграф 1, буква a), на член 42, параграфи 2 и 3 от Регламент № 207/2009 на Съвета.